Die wêreld in foto’s – 5 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kei Nishikori van Japan slaan ŉ bal onderdeur sy bene tydens die Japanse Ope in Tokio. Hy het in dié wedstryd teen Joao Sousa van Portugal gespeel. Foto: Eugene Hoshiko / AP Koning Carl Gustaf en koningin Silvia van Swede kom aan op die Tegel-lughawe in Berlyn, Duitsland. Dié koninklikes is vir vier dae op besoek aan Duitsland. Foto: Joerg Carstensen /AP Die Switserse tennisspeler Roger Federer en sy vrou, Mirka, saam met Franse sakeman, belegger en kunsversamelaar Bernard Arnault en sy vrou, Helene Mercier, by die bekendstelling van Louis Vuitton se lente/somerversameling in Parys. Foto: Francois Mori /AP Deelnemers by ŉ leeudans-kompetisie in Nanning in die Guangxi Zhuang-streek in die suide van China. Altesaam 16 plaaslike spanne het deelgeneem. Foto: Lu Bo’an / Xinhua Esdorings in herfsgewaad in die Dashihu-park in Benxi in China se noordoostelike Liaoning-provinsie. Foto: Pan Yulong / Xinhua